APSTIPRINĀTS 
ar Privātās pirmsskolas izglītības iestādes 
2020.gada  26.augusta rīkojumu Nr. 20/30


Iestādes veidlapa

NOTEIKUMI PIESARDZĪBAS PASĀKUMU ĪSTENOŠANAI COVID-19 INFEKCIJAS IZPLATĪBAS IEROBEŽOŠANAI 
RĪGA

Izdoti saskaņā ar Ministru kabineta noteikumiem Nr. 360,  VISC sastādītajiem “Ieteikumi Ieteikumi izglītības iestādēm piesardzības pasākumu
īstenošanai Covid-19 infekcijas izplatības ierobežošanai”, kas piemēroti no 2020. gada 1. augusta, un Slimību profilakses un kontroles centra ieteikumiem. 

1. Vispārīgie jautājumi

1.1. Privātās pirmsskolas izglītības iestādes “PŪCĪTE” (turpmāk – Iestāde) noteikumi piesardzības pasākumu īstenošanai Covid-19 infekcijas izplatības ierobežošanai (turpmāk – Noteikumi) izstrādāti saskaņā ar Ministru kabineta noteikumiem Nr. 360, VISC sastādītajiem “Ieteikumi Ieteikumi izglītības iestādēm piesardzības pasākumu īstenošanai Covid-19 infekcijas izplatības ierobežošanai”, kas piemēroti no 2020. gada 1. augusta, un Slimību profilakses un kontroles centra ieteikumiem. 
1.2 Iestādes Noteikumu mērķis ir savu iespēju robežās nodrošināt Covid-19 infekcijas izplatīšanās ierobežošanu.  
1.3  Bērniem un viņu vecākiem, uzsākot vai turpinot sadarbību ar Iestādi, jāiepazīstas ar pirmsskolas “PŪCĪTE” “Iekšējās kārtības noteikumi” un savu pilnvaru ietvaros jāatbild par to ievērošanu. 
1.4. Šo noteikumu ievērošana ir obligāta visām personām, kuras atrodas Iestādē vai tās teritorijā. 

2. Vispārīgi noteikumi izglītības iestādē, tās teritorijā un izglītības iestādes organizētajos pasākumos

2.1. Iestādē aizliegts uzturēties cilvēkiem, kuriem:
2.1.1. noteikta pašizolācija;
2.1.2. noteikta mājas karantīna vai stingra izolācija;
2.1.3. ir elpošanas ceļu infekcijas pazīmes.
2.2. Visiem iestādes apmeklētājiem jāietur vismaz 2 metru distance gadījumos, ja vienā telpā ilgstošu laiku uzturās vairāki cilvēki. 
2.3. Atrodoties izglītības iestādes telpās, darbiniekiem un bērniem jāievēro higiēnas prasības, rokas mazgājot ar ziepēm pirms un pēc uzturēšanās ārpus telpām, pirms ēdienreizēm, pēc tualetes apmeklējuma. Rokas jāslauka ar vienreiz lietojamiem vai personīgajiem dvieļiem. 

3. Iestādes pienākumi

3.1. Informēt darbiniekus, bērnus un viņu vecākus vai likumiskos pārstāvjus par nepieciešamību sekot savam veselības stāvoklim, par Covid-19 simptomiem un individuāliem profilakses pasākumiem un rīcību, ja kādam parādās elpceļu infekcijas simptomi, nodrošinot informācijas pieejamību viegli uztveramā veidā. 
3.2. Informēt vecākus vai likumiskos pārstvājus par:
3.2.1. to, ka bērni ar infekcijas slimības pazīmēm netiek uzņemti Iestādē;
3.2.2. rīcību, ja bērnam tiek konstatētas slimības pazīmes;
3.2.3. pienākumu ievērot pašizolācijas, mājas karantīnas vai izolācijas nosacījumus saskaņā ar MK noteikumiem Nr. 360, 
3.2.4. nepieciešamību informēt Iestādi par bērna prombūtnes iemeslu,
3.3. Koplietošanas priekšmeti tiek regulāri dezinfikcēti un rotaļlietas mazgātas. 
3.4. Iespēju robežās tiek organizēta bērnu guldināšana tā, lai gultas savā starpā ar maksimāli lielu distanci un bērni tiek izguldināti pēc principla “galva pret kājām”. 


4. Vecāku vai likumisko pārstāvju pienākumi 

4.1. Nekavējoties informēt Iestādes atbildīgo personu, ja bērnam konstatēta Covid-19 infekcija,
4.2. Informēt Iestādi , ja bērns dodas uz ārvalstīm, sekot līdzi SPKC rekomendācijām par pašizolācijas ievērošanu pēc atgriešanās.
 
5. Rīcība, ja ir aizdomas vai tiek atklāts infekcijas gadījums Iestādē

5.1  Ja Iestādes darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums):
5.1.1 darbinieka pienākums ir pārtraukt darba pienākumu veikšanu un doties mājās, telefoniski informēt Iestādes atbildīgo personu un sazināties ar ģimenes ārstu, lai vienotos par turpmāko ārstēšanas režīmu. 
5.1.2 Darbinieks var atgriezties darbā tikai ar ārsta norādījumu. 
5.2  Ja bērnam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:
5.2.1 izolē bērnu atsevišķā telpā, un nodrošina tā paša pieaugušā, kas kontaktējās ar bērnu pirms tam, klātbūtni. Lai novērstu darbinieka inficēšanās risku bērns lieto sejas masku vai deguna un mutes aizsegu, bet darbinieks – medicīnisko sejas masku;
5.2.2 sazinās ar bērna vecākiem vai likumiskajiem pārstāvjiem, kas nekavējoties ierodas pēc bērna. Vecāki telefoniski kontaktējas ar savu ģimenes ārstu;
5.2.3 bērns tiks ārstēts atbilstoši veselības stāvoklim un atgriezīsies Iestādē saskaņā ar ārstējošā ārsta norādījumiem. 
5.3. Ja akūtas elpceļu infekcijas pazīmes konstatētas diviem vai vairāk bērniem un ir
radušās aizdomas par grupveida saslimšanu, Iestāde rīkojas atbilstoši Iestādes infekcijas slimību ierobežošanas kārtībai, izolē bērnus, nodrošinot pieaugušā klātbūtni, lieto sejas maskas un mutes/deguna aizsegus atsilstoši iepriekš minētajam, sazinās ar bērna vecākiem vai likumiskajiem pārstāvjiem un nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam.


6. Kārtība, kādā personas tiek iepazīstinātas ar noteikumiem

6.1 Bērni, vecāki vai likumiskie pārstāvji un darbinieki, kas uzsāk sadarbību ar Iestādi, ar Noteikumiem tiek iepazīstināti līguma parakstīšanas brīdī. 
6.2  Esošie Iestādes klienti un darbinieki ar Noteikumiem tiek iepazīstināti individuālās pārrunās. 

